Castel del Monte, Apulia

**Castel del Monte** (Italiano para "Castelo do Monte"; Barese:&nbsp;*Castìdde du Monte*) é unha cidadela e castelo do século XIII situados nun outeiro en Andria na rexión de Apulia ao sueste de Italia. Construíuse durante a década de 1240 polo Rei Frederico II, que herdara as terras da súa nai Costanza de Sicilia. No século XVIII elimináronse os mármores interiores do castelo e o mobiliario restante. Non ten foxo nin ponte levadiza e algúns consideraron que nunca foi pensado como fortaleza defensiva; con todo, o traballo arqueolóxico suxeriu que tiña orixinalmente unha cortina. Descrito pola *Enciclopedia Italiana* como "o castelo máis fascinante construído por Frederico II", o sitio está protexido como Patrimonio da Humanidade. Tamén aparece na versión italiana da moeda dun céntimo de euro. 

## Localización 
miniatura|esquerda|Castel do Monte visto desde arriba
Castel del Monte está situado nun pequeno outeiro preto do mosteiro de Santa María do Monte, a unha altitude de 540 m. Cada unha das estancias principais ten teitos abovedados. Tres das torres de esquina conteñen escaleiras. O castelo ten dúas entradas, unha entrada de servizo discreta e unha entrada principal ornamentada. A entrada principal de Frederico incluía elementos do deseño clásico e puido estar influenciada polo interese de Frederico pola arquitectura grecorromana.
miniatura|esquerda|Capitel con cabeza de fauno
O plano octogonal é infrecuente nos deseños dun castelo. Os historiadores debateron sobre o propósito do edificio e suxeriuse que estaba pensado como un pavillón de caza. Outra teoría é que o octógono é un símbolo intermedio entre un cadrado (que representa a terra) e un círculo (que representa o ceo). Frederico II puido inspirarse para construír esta forma tanto na Cúpula da Roca en Xerusalén, que vira durante a Sexta Cruzada, ben na Capela Palatina da Catedral de Aquisgrán.

Ocasionalmente utilizado como pavillón de caza baixo Manfredo de Sicilia, o castelo convértese nunha prisión estatal baixo o vencedor deste, Carlos I de Anjou: aquí os fillos de Manfredo, Henry, Azzo e Enzo foron mantidos prisioneiros despois de 1266, así como outros seguidores de Hohenstaufen.  

Durante a Ocupación aliada da segunda guerra mundial, o 15º Grupo da Forza Aérea dos Estaados Unidos estableceron unha estación secreta de axuda á navegación chamada Big Valla no Castel.

Na década de 1950 descubriuse que o chan arredor do castelo contiña un composto de cor vermella brillante producido por unha cepa da bacteria *Streptomyces peucetius*. Os científicos chamaron á droga daunorrubicina e no seu desenvolvemento posterior identificouse un composto relacionado doxorrubicina que se emprega como un axente quimioterapéutico usado para tratar o cancro. 

O elemento central da trama da novela de Umberto Eco "O nome da rosa" é unha antiga fortaleza coñecida como "Aedificium". Isto inspirouse case con certeza en Castel del Monte. Tamén foi o escenario da película *Tale of Tales*.

En 1996 Castel del Monte foi nomeado Patrimonio da Humanidade pola UNESCO, que o describiu como "unha obra mestra única da arquitectura militar medieval". 

Castel del Monte está representado no reverso da emisión italiana Moeda de 1 céntimo de euro.

A miúdo o castelo estivo ligado erroneamente aos Cabaleiros Templarios e foi considerado como unha construción "misteriosa" incluso por notables historiadores. O historiador italiano Raffaele Licinio a miúdo condenou esas opinións e interpretacións esotéricas, subliñando que Castel del Monte era só un dos castelos do sistema de fortificación desenvolvido por Frederico II, e que non está ligado de ningún xeito aos templarios. 

## Castel del Monte DOC 
Ao redor do castelo, na rexión de Andria atópase a Denominación de orixe de viño italiano de Castel del Monte que produce viños tintos, brancos e rosados. A maioría dos viños son mesturados pero as variedades poden producirse sempre que polo menos o 90% do viño estea composto pola mesma uva. Os tintos adoitan ser unha mestura de 65-100% Uva di Troia, ata un 35% de Sangiovese, Montepulciano, Pinot noir e Aglianico. Os "rosados" inclúen un 65-100% de Uva di Troia e/ou Bombino nero coas outras variedades de uva que enchen o resto. Os brancos compóñense principalmente de Pampanuto (65-100%) con outras variedades de uva branca local cubrindo o resto. As uvas vermellas e "rosadas" limítanse a un rendemento de | colleita de 14 toneladas/ha e deben elaborar un viño cun mínimo do 12% grao alcohólico (11% no caso dos "rosados"). As uvas de viño branco están limitadas a un rendemento de colleita de 15 toneladas/ha e deben elaborar un viño cun alcol mínimo do 11%. Se o viño vai ser etiquetado unha *Reserva*, o viño debe ser envellecido polo menos dous anos en barrica de madeira de carballo e debe ter un nivel mínimo de alcol do 12,5%. 

## Galería 

Castel del monte, esterno 05,0.jpg|
Castel del monte, esterno, portale principale 00.jpg|Entrada
Castel del monte, cortile 01.jpg|Patio
Castel del Monte BW 2016-10-14 13-04-18 stitch.jpg|Vista desde o patio
Castel del monte, interno, finestra 01.jpg|Salón do trono
Castel del Monte von weitem.jpg|Vista remota
Castel del monte, interno, stanze, camino 01.jpg|Restos de cheminea
Castel del Monte 3 FoNo.jpg|Teito da torre

## Notas 
## Véxase tamén 
### Ligazóns externas 
*—Official Castel del Monte website 
*—Tourist Information: Castel del Monte
*CastelDelMonte.org 
*Castel del Monte in Apulien